|  |
| --- |
| **Sakstype:** Orienteringssak**Saksnr.:**  **27/15****Møtedato: 19.10.15****Notatdato: 1.10.15****Saksbehandler: M. Bratlie** |

|  |
| --- |
| **Sakstittel:** **Ansettelsesprosess førsteamanuensis og professor samt hele faste lektorstillinger****De viktigste problemstillingene:** På bakgrunn av behov for å kunne se stillinger på tvers av instituttene, har dekanen besluttet at ledige stillinger skal drøftes i instituttledermøtet før utlysning skjer. For fag med særlig skjev kjønnsbalanse skal det også redegjøres for bruk av leteekomite. Det er utviklet følgende retningslinjer: *«Konkretisering av prosess for drøfting i instituttledermøtet*Når instituttet skal lyse ut faste vitenskapelige stillinger er det ønskelig at de drøftes i instituttledermøtet. For ikke å forsinke prosessen er det viktig at denne drøftelsen kommer tidlig. Det skal kort redegjøres for fagområdet, og tankene bak stillingen. Videre er det ønskelig med en redegjørelse for prosess og bruk av letekomite inkludert potensial for godt kvalifiserte søkere av det underrepresenterte kjønn.Instituttledermøtet diskuterer utlysningen i lys av tverrfaglighet og komplementaritet på tvers av instituttene. I lys av livsvitenskapssatsingen er det særlig interessant å se på stillinger fra FAI, Kjemi og IBV.Forslaget behandles deretter på vanlig måte på instituttet før saken går til Tilsettingsutvalget (TU) og deretter til utlysning. Begrunnelse for utlysning som professor, jfr. handligsplan for likestilling, bør følge saken til TU. *NB! Kjønnsbalanse*Ved utlysning av faste stillinger i fag med særlig skjev kjønnsbalanse skal det dokumenteres at letekomite benyttes, eventuelt hvilke vurderinger som ligger til grunn for at man ikke finner dette nødvendig». **Vedtaksforslag:**Fakultetsstyret tar saken til orientering.  |